《换巢鸾凤 咏烛》
清代·陈维崧

暝色初临。正金荷灼灼，凤胫沈沈。烧残终有泪，剪断岂无心。

馋脂注得十分深。光翻金粟，影动琼林。春檠上，看带笑、花开似锦。

瘦沈。踌躇甚。曾记华堂，半灭情难禁。金钥传时，玉堂㸐处，对对红酥翠沁。

莲灯缓导上元游，兰膏浓挽平康饮。如今绛蜡，照人长是孤寝。

作者简介：陈维崧(1625～1682)清代词人、骈文作家。字其年，号迦陵。宜兴（今属江苏）人。清初诸生，康熙十八年(1679)举博学鸿词，授翰林院检讨。54岁时参与修纂《明史》，4年后卒于任所。